"Жәлар рарҳәагақәа бзиа избоижьҭеи, ари аус сазычмазҩуижьҭеи акраамҭа ҵуеит сҳәар сылшоит. Иҟалап, саб иакәзар уи агәыбылра сзыркыз, саныхәыҷыз Гәдоуҭа еиҿкааны имаз ансамбль "Адац" аҟны адаул сасуан. Уи ашьҭахь аҵараиурҭаҟны Оҭар Хәынҵариа рҵаҩыс дсыман, уигьы ибзоуроу рацәоуп. Знык ари аус иугәарԥханы, гәыкала уаналагалак кажьшьа амаӡам ҳәа сгәы иаанагоит. Ауадаҩрақәа рацәоуп, аха аоркестр сара мацара, мамзаргьы саб иитәу акәӡам, ажәлари аҳәынҭқарреи иртәуп. Издыруеит адгылара ҳарҭоит, аха даҽа маҷк уажәазы ирылымшо рылдыршар, усҟан иаҳа алҵшәа аиуеит. Аҿар рганахьала иахьа, изаҳӡои, аинструмент бзиа ибаны инеиуа маҷуп аоркестр ахь. Еиҳараӡак аҿарацәа рыла изышьақәсыргылаз дара аҽакала ирбоит иахьатәи аԥсҭазаара, ажәытәгьы ҳхамыршҭкәа аҿарацәагьы ирзааигәахартә еиԥш ҳазнеир ҳҭахуп ари аус", — иҳәеит Арухаа.
Шәазыӡырҩы аудио. Иаҳа инеиҵыхны аицәажәара шәаҳар шәылшоит арадио Sputnik Аԥсны аҟны.